**335/1**

**LUGANDA**

**Paper 1**

**Uganda Certificate of Education**

**LUGANDA**

(Okuwandiika emboozi, okufunza, okukyusa, ggulama n’ebisoko)

**OLUPAPULA OLUSOOKA**

Essaawa bbiri(2)

**EBIGOBERERWA:**

* *Olupapula luno lulimu ebitundu* ***A*** *ne* ***B****.*
* *Mu kitundu* ***A*** *mulimu nnamba* ***1(a)*** *ne* ***1(b)****. Londako* ***1 (a )****oba* ***1(b)****.*
* *Mu kitundu* ***B*** *mulimu nnamba* ***2*** *ne* ***3****.*
* *Ku nnamba* ***2*** *londako* ***2(a)*** *oba****2(b).***
* *Nnamba* ***3*** *yonna ya buwaze.*

**Turn Over**

**EKITUNDU A**

**Kola 1(a) oba 1(b)**

1(a) Londa omutwe gumu ku gino egikuweereddwa owandiikeko emboozi ya bigambo ebitakka wansi wa 400. (Buli mutwe gwa bubonero 50)

1. Ekigwo ekimu tekirobera mwana kutambula.
2. Kata bamulyemu amaaso.
3. Ensonga eziviiriddeko abazadde okukuza abaana baabwe nga bannamunigina (single parenthood) okweyongera.
4. “Obwavu obuyitiridde mu ggwanga lyattu buvudde ku bukulembeze bwe tulina.” Kubaganya ebirowoozo.

**Oba**

1(b) Ku mitwe egikuweereddwa, londako ebiri buli gumu oguwandiikeko emboozi nga bw’olagiddwa. (Buli mutwe gwa bubonero 25)

1. Olondeddwa okwogerako eri abatuuze bo ku kyalo kyammwe ku buzibu obuvudde ku gino emikutu gimugattabantu (social media). Wandiika okwogera kwo. (kozesa ebigambo 200)
2. Wandiika eggulire ku mutwe ogugamba nti, “Maama n’omwana baalwanidde omusajja.”
3. Wandiikira omukungu atwala obutonde bw’ensi ku ngeri gye mukuumyemu obutonde bw’ensi mu kitundu kyamwe. (kozesa ebigambo 200)
4. Oyitiddwa ku laadiyo emu okwogera ku buzibu abavubuka bwe bayinza okufuna olw’ennyambala embi. Wandiika by’onaayogera. (kozesa ebigambo 200)

**EKITUNDU B**

**Kola 2(a) oba 2(b)**

2(a) Kyusa ekitundu kino okizze mu luganda. (obubonero 20)

In the country, a sharp decline among youth in reading habits has been observed during the last three decades as books have been replaced by cell phones, computers and things of the kind.

There is an old saying that ‘book is the best friend.’ However, in this era of technology, the time spent on reading books is now being spent on internet.

According to researchers, the main factor responsible for this decline is our educational system and teaching practices especially at the primary levels.

On this issue, they say that modern technology has increased the literacy rate but at the same time, the habit of book reading has also declined. For the improvement in book reading habits, they say that the younger generation requires more attention and counseling from the parents.

On the other hand, readers still engaged in habit of book reading ask for change in library timings. Libraries are open during working hours and weekdays, whereas parents, children and readers have leisure time in holidays and post working hours, readers express.

Another report says that the book reading habits have been replaced by online versions of books.

***(Extracted from: The Bible Society Magazine)***

**Oba**

2(b) Funza ekutundu kino mu bigambo 100. (obubonero 20)

Mwana muwala Nattabi yali yalungiwa nnyo n’adda ne mu kati ne yeewogoma. Mwana muwala okumanya yali yalungiwa nga ne Namuŋŋoona amutenda nti muka, abalala nga bagamba nti bw’omuyiwako amazzi oyinza n’okuganywa. Teyakoma ku kya kubeera mulungi kyokka naye nga n’obugezi mugezi.

Bazadde ba Nattabi baamwagala nnyo era nga banweyumirizaamu nnyo kubanga baamulinamu essuubi ddene nnyo. Buli kye yasabanga nga bakimuweerawo baleme kumujuza era baamutwalanga mu masomero amalungi.

Olw’okuba yali mulungi nnyo yatandika okukwanibwa abasajja ng’akyali mu bibiina ebya wansi, okutandikira ku baana be yasomanga nabo, abasomesa wamu ne be yasanganga mu kkubo.

Bwe yatuuka mu sekendule n’alemererwa n’atandika okwagala abasajja abakulu wamu n’abalenzi be yasomanga nabo.

Abantu abafaayo eri obulamu bwe, gamba nga mikwano gye emirungi, abasomesa wamu ne bakadde be baagezaako nnyo okumulabula okukomya omuze ogwo, naye nga bafuuyira ndiga mulere, ye mwana muwala akonye, era ne bamubuukako bukumbu nkuyege ku ggi.

Olw’okuba yali mulungi nnyo ate nga buli omu akimugamba, yafuna amalala n’abeera nga talina gw’atya oba ka tugambe okuwa ekitiibwa kwe kugamba ng’alaba ali waggulu wa buli omu, n’alyoka akyusakyusa abalenzi n’akamala anti tabeeguya.

Mu balenzi abangi be yafuna mwe mwali Ssejjengo eyali asoma siniya ey’omukaaga. Ssejjengo yamufunisa olubuto oluvannyuma lw’okwebbanga ne bafuluma ebweru okwesanyusaamu. Teya sooka kutegeera nti ali lubuto okutuusa essomero bwe lyaleeta abasawo abakebera ne balyoka bakamutema nti yafuna erya mugema.

Bwe baamala okukizuula nti omwana yasoba ne balyoka bamugoba ku ssomero, mbunno ayinza okusiiga abayizi abalala empisa embi era bwe batyo ne bamunaabira mu maaso ne bamugoba ku ssomero. Ekyomutawaana baali banaatera okukola ebibuuzo eby’akamalirizo.

Bwe yakomawo eka, bazadde be ne bamusanyukira nga balowooza nti akomyewo bya mirembe nga bulijjo era ne bamubuuza wabula ng’engeri gy’addamu temmuka bulungi.

Bwe baamulemerako n’alyoka abalaga olupapula lwe baamusiibuliddeko okuva ku ssomero. Omukadde maama kabula kata agwewo ekigwo, taata bwe yakomawo ne batuula mu nsonga era okukkakkana nga Nattabi agobeddwa awaka.

Mukazi wattu, ŋŋamba ono Nattabi yalowooza nti munneewe Ssejjengo anaamwaniriza era bwatyo n’asalawo agende eyo. Kyamubukako omwagalwa we bwe yamunaaira mu maaso n’amugamba nti ye tazaala era tageza n’amumanyira olwo olubuto afune gw’alusiba. Kale n’olaba!

**Kola 3(a) ne 3(b)**

3(a) Jjuza ebisoko ebituufu mu mabanga agalekeddwawo. (obubonero 20)

1. Bwe nakomyewo ekiro, nasanze taata nga yenna munyiivu era nga ………… musale.
2. Ababbi bwe baatulumba ewaffe, teri yakomba ku ………….. ya ttulo anti baatulisa amasasi mu bbanga.
3. Akabenje akagudde e Masaka kalese bangi nga bafudde ate abalala ne batwalibwa mu ddwaliro nga biwala …………………..
4. Ssente z’alina zifa ………….. naye tagabaako wadde n’ekikumi.
5. Omusana ogwaka ennaku zino guzuukusa ne Kaweekwa e ………………
6. Mwana muwala bwe yatandika okulya mu ……………. abantu bonna ne bakuba obuluulu anti yayimba bulungi.
7. Bwe twawulira nti muyizi munnaffe mulwadde, twabukeereza ………….. ne tugenda okumulabako.
8. Emmere gye baatuwa yatuwoomera nnyo wabula olwamala okuwunya ku gwa …………….. ne tusiibula.
9. Luliba olwo ne twolekaganya …………… ate olowooza eyo gy’oddukidde tolivaayo.
10. Ekyo ky’okoze okuvuma nnyoko weeyokerezza …………………. Kubula ky’otuuza ate ani anaakuweerera.

3(b) (i) Amannya gano gateeke mu lubu 8bi. (obubonero 03)

* amannyo
* amaaso
* ekikapu

(ii) Tereeza empandiika y’ebigambo bino wammanga. (obubonero 04)

* oluyimbba
* omuwaala
* akariga
* emasaka

(iii) Wandiika sentensi ssatu (3) nga buli emu erimu akawakatirwa akalazi.

(obubonero 03)

***BIKOMYE WANO***